I Europos futbolo čempionatas
I Europos futbolo čempionatas (Europos Nacijų taurė) vyko 1960 metais, finalinis čempionato etapas surengtas Prancūzijoje. Varžybas, vykusias atkrintamųjų rungtynių principu, laimėjo TSRS rinktinė, finale 2:1 įveikusi Jugoslaviją. Turnyre dalyvauti panoro 17 komandų, aštuntfinaliuose ir ketvirtfinaliuose rengta po dvejas rungtynes – po vienerias kiekvienos komandos namų stadione. Ketvirtfinalyje iš varžybų pasitraukė Ispanija, atsisakiusi vyktį į Tarybų Sąjungą.